Връбница (район)
„Връбница“ е един от 24-те административни района на Столична община. Включва кварталите Обеля (разделен на Обеля, Обеля 1 и Обеля 2), Връбница (разделен на Връбница 1 и Връбница 2), Модерно предградие и Република 2, както и селата Волуяк и Мрамор.

Към 15 юни 2023 г. в района живеят 43 370 души по настоящ адрес и 47 341 души по постоянен адрес.

История 
Район Връбница се присъединява към столицата през 1961 г. с приемането на Закона за общия градоустройствен план на гр. София. Районът съществува като самостоятелна административно-териториална единица на столичния град от края на 1987 година, когато се закриват старите райони на София и се образуват 24 общини. Части от бившите Коларовски и Димитровски район се обособяват тогава в община, а по-късно в район „Връбница“.

Личности 
 Вуче Ангелков (...-1914 г.) – велик, прочут народен певец, живял и творил в годините около Освобождението
 Славко Иванчев (неизв.) – прочут народен певец, живял в годините около Освобождението

Население 
Общият брой на населението на район „Връбница“ е заедно с населението на селата Волуяк (2989 души) и Мрамор (1905 души). Населението им е преброено отделно, защото те имат свои собствени кметства.

Етнически състав 
 Преброяване на населението през 2011 г.
Численост и дял на етническите групи според преброяването на населението през 2011 г.:

Бележки

Външни препратки 

 
 Район „Връбница“  на сайта на Столична община – sofia.bg
 Таблици на населението по постоянен и настоящ адрес на grao.bg